കേരളത്തില് എ ബി സി ഡി കാറ്റഗറി തിരിക്കലും തുടര്ന്നുള്ള നിയന്ത്രണങ്ങളും ഗുണം ചെയ്യില്ലെന്ന് കേന്ദ്രം ആര്ടിപിസിആര് പരിശോധന കൂറ്റന് നിര്ദ്ദേശം കാറ്റഗറി നിയന്ത്രണം കേരളത്തില് ഗുണം ചെയ്തില്ലെന്ന് കേന്ദ്രസര്ക്കാര്. കേരളത്തില് എ ബി സി ഡി കാറ്റഗറി തിരിക്കലും തുടര്ന്നുള്ള നിയന്ത്രണങ്ങളും ഗുണം ചെയ്തില്ലെന്നും കോവിഡ് പരിശോധന കൂട്ടണമെന്നും കേന്ദ്ര സര്ക്കാര് വ്യക്തമാക്കി. രോഗലക്ഷണമുള്ളവരെ മാത്രം പരിശോധിച്ചാല് മതിയാകില്ലെന്നും ആര്ടിപിസിആര് ടെസ്റ്റ് വര്ധിപ്പിക്കണമെന്നും കേന്ദ്ര ആരോഗ്യമന്ത്രാലയം അറിയിച്ചു. കേരളം, ജമ്മു കശ്മീര്, ഹിമാചല്, ഉത്തരാഖണ്ഡ്, സിക്കിം, ഉത്തര്പ്രദേശ്, രാജസ്ഥാന്, ദില്ലി, കര്ണാടക എന്നിവിടങ്ങളിലാണ് കോവിഡ് വലിയ തോതില് കൂടിയിരിക്കുന്നത്. ഹിമാചല് പ്രദേശില് കോവിഡ് 64 ശതമാനം വര്ധനവ് രേഖപ്പെടുത്തുമ്ബോള് കേരളത്തില് അത് 27 ശതമാനമാണ്. മറ്റ് സംസ്ഥാനങ്ങളെ വച്ച് നോക്കുമ്ബോള് കേരളത്തില് പരിശോധനയുടെ എണ്ണത്തില് വലിയ വര്ധനവുണ്ട്. ഇപ്പോഴുള്ള നിയന്ത്രണം പ്രതീക്ഷിച്ച ഫലം കേരളത്തില് നല്കിയില്ലെന്നും വ്യാപനം കൂടിയ ക്ലസ്റ്ററുകളില് പരിശോധന ഇരട്ടിയാക്കണമെന്നും കേന്ദ്രം നിര്ദേശിച്ചു.